Tanjungpinang

Tanjungpinang, juga sering ditulis Tanjung Pinang, ialah bandar utama bagi provinsi Kepulauan Riau, Indonesia. Ia meliputi tanah seluas 144.56 km2, terutama di bahagian selatan Pulau Bintan, begitu juga pulau-pulau lain yang lebih kecil seperti Pulau Dompak dan Pulau Penyengat. Dengan penduduk seramai 227,663 setakat Bancian 2020,Badan Pusat Statistik, Jakarta, 2021. ia menjadi bandar kedua terbesar bagi provinsi tersebut, selepas Batam; anggaran rasmi setakat pertengahan 2023 ialah 234,840 (merangkumi 118,600 lelaki dan 116,250 perempuan).Badan Pusat Statistik, Jakarta, 28 February 2024, Kota Tanjungpinang Dalam Angka 2024 (Katalog-BPS 1102001.2172) Tanjungpinang ialah bandar bersejarah bagi budaya Melayu, dan pernah menjadi bandar utama bagi Kesultanan Johor dan Kesultanan Riau-Lingga.

Tanjungpinang – yang namanya diambil dari kedudukan pokok pantai yang menjulur ke laut – menempatkan tempat strategik di selatan Pulau Bintan, mengawal muara Sungai Bintan. Tanjungpinang mempunyai hubungan feri dan bot laju ke Batam, Singapura (40 km jauh), dan Johor Bahru. Bandar ini tersedia dengan Lapangan Terbang Antarabangsa Raja Haji Fisabilillah, terletak kira-kira 7 km timur pusat bandar.

Melangkaui abad, Tanjungpinang pernah berada di bawah kawalan Sumatera (Srivijaya), Melaka, Belanda, Inggeris, dan Jepun. Sentuhan asing ini mempengeruhai budayanya, juga menjadi pusat laluan kebudayaan dan perdagangan Melayu. Pada abad ke-18, iamenjadi bandar utama bagi Empayar Johor-Riau-Lingga.
Pentadbiran
Bandar ini (yang ditadbir berasingan dengan Kabupaten Bintan) dibahagikan kepada empat kecamatan, dijadualkan di bawah dengan kawasan dan penduduk mereka pada Bancian 2010,Biro Pusat Statistik, Jakarta, 2011. dan 2020,Badan Pusat Statistik, Jakarta, 2021. bersama-sama anggaran rasmi pada petengahan 2023.Badan Pusat Statistik, Jakarta, 28 February 2024, Kota Tanjungpinang Dalam Angka 2024 (Katalog-BPS 1102001.2172)

KecamatanKeluasan (km2)Bancian PendudukBilangan kampungPoskod 2010 2020 Anggaran 2023 Bukit Bestari 45.6454,15754,41052,590529122-124 Tanjungpinang Timur 58.9570,867109,780120,320529122-125 Tanjungpinang Kota35.4217,02619,22619,220429111-115 Tanjungpinang Barat 4.5545,30944,24742,710429111-113

 Demografi 
Agama

Islam ialah agama utama bagi bandar ini, dengan 78.57% daripada jumlah penduduk mengenal pasti diri mereka sebagai Muslim. Agama lain ialah Buddhisme, yang membentuk 13.58% jumlah penduduk, Kristian, yang membentuk 7.56% jumlah penduduk, Hinduisme, yang membentuk 0.02% jumlah penduduk dan Konfusius, yang membentuk 0.27% jumlah penduduk.

Mercu tanda
200px|thumb|right|Tugu Raja Haji Fisabillah di Tanjungpinang
Pusat kebudayaan bagi pentas persembahan muzik dan tarian Melayu terletak di Tanjungpinang. Pusat ini biasanya menganjurkan pesta dan persembahan lain, seperti muzik dan tarian. Tokong Buddha yang terkenal terletak di luar pusat Tanjungpinang di pekan kecil bernama Senggarang.

Pulau Penyengat
200px|thumb|right|Pulau Penyengat
Istana pemerintah lama dan makam diraja, termasuk makam Raja Ali Haji (yang mencipta dan mengarang buku tatabahasa Melayu pertama), adalah salah satu daripada peninggalan Kesultanan Riau–Lingga. Masjid wakil diraja lama, Masjid Raya, masih digunakan.

Nota

Bacaan lanjut



 Pautan luar 

  Laman sesawang rasmi Kota Tanjungpinang
  Laman sesawang perlancongan Sumatera Utara


Tanjung Pinang
Kategori:Petempatan pesisir di Indonesia
Kategori:Petempatan ditubuhkan pada 1784
Kategori:Negeri dan wilayah ditubuhkan pada 1784
Kategori:Negeri dan wilayah ditubuhkan pada 2001
Kategori:Bandar dan pekan pelabuhan di Indonesia
Tanjungpinang